Wir, Lùpolt, von gotz gnaden ✳ hertzog ze Oͤsterich ✳ und ze Styr, ✳ herre ze Chreyen, ✳ uf der Marich und ze Portenowe, ✳ graf ze Habspurg ✳ und ze Kyburg ✳ und lantgraf im Obern
Elsasse, ✳ verjehen ✳ und tuͤn kunt ✳ allen den, die disen brief ansehent oder hoͤrent lesen, ✳ daz unser liebe swester, ✳ Agnes, ✳ von den selben gotz genaden ✳ weilent kuͤniginne ze Ungern,
hat mit unsers lieben herren ✳ und bruͤder, ✳ dez hochgeborn kuͤnig Fridr₎ von Rome, ✳ guͤtem willen ✳ und urloub ✳ und mit unsˀm und aller unsˀre bruͤder ✳ guͤtem willen ✳ und urloub ✳ geloͤset:
von dem erbern ritter ✳ Hartman dem Trùchsetzen von Habspurg ✳ umb achtzehen march ✳ zweintzig stuke geltes ✳ uf den guͤtern, die hie nach geschriben sint: ✳ in dem Eigen ze Lùpfang
uf Ruͦdolfs Sickinger guͦt ✳ drie mùtte habern ✳ und dritzehenthalben schilling ✳ vùr ein swins, ✳ daz nuͤn schillinge ✳ und fier pfenninge wert sin sol, ✳ uf Peter Scherntzer guͤt ✳ dritzehent¬
halben schilling ✳ ouch vùr ein swin, ✳ uf Cuͦnrades guͤt am Sinder ✳ sechs mùtte roggen ✳ und eindlef fiertel habern, ✳ uf Cuͦnr₎ Moser guͤt ✳ vier mùtte rogken, ✳ zwei fierteil ✳ und ein
malter habern ✳ und drù fiertel kernen, ✳ von dem hof ze Pire ✳ zwei swin, ✳ die achtzehen schillinge ✳ und acht pfenninge wert sin sullen, ✳ da vùr git man in drizig schillinge. ✳ von dem er¬
bern ritter Panthaleon ✳ von Hedingen ✳ umb fier und fiertzig march silbers ✳ sechsthalb und fiertzig stucke geltes in dem Eigen: ✳ der hof ze Pire giltet ✳ acht mùtte kern, ✳ nùn mùtte
roggen, ✳ ein fierteil ✳ und fuͤnf malter habern ✳ und fier mùtte gersten, ✳ ze Brunecke fuͤnf mùtte roggen ✳ und drù fierteil, ✳ der Bindo ✳ ein mùtte kern ✳ und ein malter habern, ✳ der Zimber¬
man ✳ fuͤnf mùtte roggen ✳ und ein malter habern, ✳ Cuͦnr₎ Reio fier mùtte roggen, ✳ Albrecht Reio ✳ ein mùtte roggen, ✳ Ruͦdolf in dem Hof zwen mùtte roggen, ✳ Cuͦnr₎ in dem Hof siben fiertel rog¬
gen, ✳ Hn̄r ✳ und Ulr₎ in dem Hof ✳ ein mùtte kern, ✳ siben fierteil roggen und drie mûtte habern, ✳ Burchart in dem Kylchofe ein mùtte roggen, ✳ Ruͦdolf in dem Hof ✳ ein mùtte kern, ✳ Ulr₎ in dem
Hof siben fiertel roggen, ✳ Ruͤdolf Waltman ✳ drù fierteil roggen, ✳ Heinr₎ und Arnolt in dem Boumgarten ✳ siben fierteil roggen ✳ und ein mùtte habern und Cuͦnr₎ Birhart ein mùtte roggen.
von des erbern ritters ✳ Heinr₎, seligen, von Buttikon ✳ und von siner witiben, ✳ die der erber ritter ✳ Ulr₎ ✳ der Sultzer hat nu zu einer ê vrowen, ✳ umb fuͤnf und zweintzig mark, die dˀ
vorgenant Sultzer hat ingenomen an siner vrowen stat, ✳ fuͤnf und zweintzig stucke geltes ✳ uf den guͤtern, die hie nach geschriben sint: ✳ uf dem hof zu Obernburg ✳ Heinr̄ Hegling und Heinr̄
Wul gebent sechtzehen mùtte roggen ✳ und fier malter habern ✳ und zwei swin, ✳ vùr die ✳ gebent si jerlich ✳ achtzehenthalben schilling, ✳ Heinr̄ Wul git ouch zehen fiertel roggen, ✳ Wernher in
der Gassen ✳ git ouch ein muͤtte roggen, ✳ Ruͤdolf Hiersli git ein swin, ✳ dar vùr git er eindlefthalben snllinge, ✳ und Ruͤdolf Meyer von Windisch ✳ git ein swin, ✳ dar vùr git er zwelif
schillinge. ✳ von dem erbern chylcherren ze Reyn Egebrechten ✳ dem Roten ✳ umb sechs mark silbers ✳ siben stucke ✳ geltes ✳ an korn ✳ und fuͤnftzehen schillinge ✳ pfenninge ✳ uf dem zehenden ✳
ze Swenden, ✳ daz ir pfand ist gewesen ✳ von uns. ✳ und sol daz vorgeschriben ✳ guͤt ✳ mit unsers lieben herren ✳ und bruͤders, kuͤng ✳ Friedr₎ von Rome, ✳ guͤtem willen ✳ und urloub ✳ und mit unsˀm
und aller unsˀre lieben bruͤder ✳ gantzem ✳ und guͤtem ✳ willen ✳ und urloub ✳ haben, ✳ nùtzen ✳ und niessen ✳ und allen iren frum ✳ da mit ze schaffen ✳ alz lange, ✳ und wir ✳ oder unser bruͤder und
erben ✳ daz von ir loͤsen ✳ umb ✳ drie ✳ und nùntzig march silbers ✳ Zuͤricher gewichtes, ✳ alz sie ez von den vorgenanten ✳ ersamen ✳ lùten ✳ hat erloͤset. ✳ wer aber daz, ✳ da got vor sie, ✳ daz
die vorgenant unser liebe swester stùrbe, ✳ ê ✳ wir von ir daz vorgeschriben guͤt losten, ✳ so haben wir ir erloubt, ✳ daz ez allez mit ein ander sol vallen ✳ an an daz closter ze Chuͤnigsfeld ✳
ane allen irresal. ✳ und sol ez daz closter haben ✳ mit unsˀm ✳ und mit aller unsˀre lieben bruͤdere ✳ und erben guͤtem willen ✳ ze abniessen ✳ alz lange, ✳ untz daz iz hat ingenomen ✳ die vor¬
genanten ✳ drie und nuͤnzig march, ✳ dar umb ez unser liebe swester hat geloͤset, ✳ wand si mit dem selben guͤt hat gesetzet ✳ iͤren ✳ und irs wirtes, ✳ dem hohen und dez edeln kuͤ¬
nig Andres von Ungern, jartag. ✳ und ze einem urkuͤnd der vorgeschriben dinge ✳ und dez urloubes ✳ und rechtes, ✳ alz daz vor bescheiden ist, ✳ han wir disen brief besigelt
mit unsˀm insigel, ✳ der ist gegeben ze Baden an sand Gallen tag, ✳ do man zalt von Christes gebuͤrd ✳ drùtzehenhundert ✳ und sibentzehen jar. ✳ ✳